Na temelju članka 55. Statuta Koprivničko–križevačke županije ("Službeni glasnik Koprivničko–križevačke županije" broj 7/13 i 14/13), članka 3. Proračuna Koprivničko-križevačke županije za 2014. godinu i projekcije za 2015. i 2016. godinu („Službeni glasnik Koprivničko-križevačke županije“ broj 17/13 i 3/14) i članka 3. Odluke o izvršavanju Proračuna Koprivničko-križevačke županije za 2014. godinu („Službeni glasnik Koprivničko-križevačke županije“ broj 17/13), točke IV Programa 1011 : MEĐUNARODNA SURADNJA I EU PROJEKTI, u dijelu koji se odnosi na kapitalni projekt K 100064 Sufinanciranje izrade projektno tehničke dokumentacije do građevinske dozvole za pripremu EU projekata u jedinicama lokalne samouprave, KLASA: 400-06/14-01/16, URBROJ: 2137/1-03/10-14-9, od 25. ožujka 2014. godine, Župan Koprivničko-križevačke županije raspisuje

**J A V N I P O Z I V**

**ZA KAPITALNI PROJEKT K 100064**

**SUFINANCIRANJE IZRADE PROJEKTNO TEHNIČKE DOKUMENTACIJE DO GRAĐEVINSKE DOZVOLE ZA PRIPREMU EU PROJEKATA U JEDINICAMA LOKALNE SAMOUPRAVE**

I.

Pozivaju se zainteresirane jedinice lokalne samouprave (u daljnjem tekstu: JLS) da u skladu s Kapitalnim projektom K 100064 Sufinanciranje izrade projektno tehničke dokumentacije do građevinske dozvole za pripremu EU projekata u jedinicama lokalne samouprave, KLASA: 400-06/14-01/16, URBROJ: 2137/1-03/10-14-9 od 25. ožujka 2014. godine, dostave svoje zahtjeve.

**Korisnici sufinanciranja**

II.

Korisnici sufinanciranja su JLS s vrijednošću indeksa razvijenosti I., II. i III. skupine (do 100% nacionalnog prosjeka), koje udovoljavaju ostalim uvjetima Javnog poziva.

**Mjerila i kriteriji koje moraju zadovoljiti podnositelji zahtjeva**

III.

1. Projektom se sufinancira izrada projektno-tehničke dokumentacije za izgradnju objekata, radi pripreme projekata koji će se prijaviti za financiranje u okviru programa Europske unije ili nacionalnih izvora financiranja, te se provode ili će se provoditi na području Koprivničko-križevačke županije. Pod pojmom projektno-tehničke dokumentacije podrazumijeva se sva projektna i tehnička dokumentacija do izdavanja građevinske dozvole kao što su: idejno rješenje/projekt, glavni projekt, izvedbeni projekt, odnosno svi njihovi dijelovi (arhitektonski projekt, građevinski projekt, projekt konstrukcije zgrade, projekt zgrade u odnosu na uštedu energije i toplinsku zaštitu, troškovnik, geotehnički elaborat, parcelacijski elaborat, kontrola stabilnosti, revizije i drugi bez kojih se ne bi mogla izdati građevinska dozvola ili drugi odgovarajući akt). Plaćanja komunalnih i vodnih doprinosa nisu prihvatljiv trošak u okviru ovog kapitalnog projekta, dok je porez na dodanu vrijednost prihvatljiv trošak. Namjena projekta je pomoć unutar općeg proračuna jedinicama lokalne samouprave.
2. U 2014. godini sufinancirati će se 30% troškova izrade projektno-tehničke dokumentacije za pripremu EU projekata JLS,prema kriterijima kako slijedi:
* Subvencionirati će se troškovi izrade projektno-tehničke dokumentacije maksimalno do 50.000,00 kuna za JLS s vrijednošću indeksa razvijenosti I. skupine.
* Subvencionirati će se troškovi izrade projektno-tehničke dokumentacije maksimalno do 40.000,00 kuna za JLS s vrijednošću indeksa razvijenosti II. skupine.
* Subvencionirati će se troškovi izrade projektno-tehničke dokumentacije maksimalno do 30.000,00 kuna za JLS s vrijednošću indeksa razvijenosti III. skupine.
1. Ista JLS može za sufinanciranje prijaviti jedan projekt godišnje, a Koprivničko-križevačka županija ima pravo praćenja realizacije projekta te kontrole namjenskog utroška sredstava. Korisnici su, nakon prijave projekta na odgovarajući natječaj za financiranje iz EU fondova, dužni dostaviti informaciju o prijavi i rezultatu prijave na isti.
2. Prednost kod dodjele sredstava imat će JLS s nižom vrijednošću indeksa razvijenosti, te projekti koji doprinose stvaranju dodane vrijednosti i razvoju gospodarstva, unapređenju osnovne komunalne infrastrukture, te poboljšanju društvenog života.

**Potrebna dokumentacija koja se prilaže kod podnošenja zahtjeva**

IV.

1. Popunjen obrazac zahtjeva „PTD K 100064“,
2. Kopija građevinske dozvole,
3. Kopija računa ovlaštene tvrtke za izradu projektno-tehničke dokumentacije s dokazom o izvršenom plaćanju.

**Načini i rokovi podnošenja zahtjeva**

V.

Zahtjev se podnosi do 12. prosinca 2014. godine, odnosno do utroška sredstava na propisanom obrascu uz priloženu svu potrebnu dokumentaciju.

Ispunjeni zahtjev za sufinanciranje dostavlja se na adresu:

Koprivničko-križevačka županija
Upravni odjel za gospodarstvo, komunalne djelatnosti, poljoprivredu i međunarodnu suradnju

Odsjek za međunarodnu suradnju i EU fondove
Nemčićeva 5
48000 Koprivnica

s naznakom “KAPITALNI PROJEKT K 100064“

Nepotpuni zahtjevi, kao i oni uz koje nije priložena sva dokumentacija iz točke IV. ovog Javnog poziva neće se razmatrati.

VI.

Rješenje o isplati subvencije donosi Župan Koprivničko-križevačke županije na osnovu kojeg će Upravni odjel za f**inancije, proračun i javnu nabavu** Koprivničko-križevačke županije izvršiti isplatu podnositeljima zahtjeva.

VII.

Sve dodatne informacije mogu se dobiti u sjedištu Koprivničko–križevačke županije, Upravni odjel za gospodarstvo, komunalne djelatnosti, poljoprivredu i međunarodnu suradnju, Odsjek za međunarodnu suradnju i EU fondove, Nemčićeva 5, 48000 Koprivnica, na web stranicama Županije <http://www.kckzz.hr/> (Javni pozivi i natječaji), na e-mail: natasa.krobot.hrastic@kckzz.hr ili telefon 658-120.

Ovaj javni poziv, zajedno s obrascem zahtjeva „PTD K 100064“, dostavlja se e-mailom svim općinama i gradovima u Koprivničko-križevačkoj županiji.

ŽUPAN
KOPRIVNIČKO–KRIŽEVAČKE ŽUPANIJE

KLASA : 303-03/14-01/1
URBROJ : 2137/1-03/10-14-1
Koprivnica, 7. travnja 2014.

**Ž U P A N:**

**Darko Koren, ing. građ., v.r.**